Public procurement notice: Prior Information Notice Without Call For Competition
Published: 2024-05-02
Buyer: Hansel Oy
Country: FI
Region: FI1B1
Contract type: Supplies
CPV classification: 33000000 | 33100000 | 33140000: Medical consumables | 50000000 | 51000000
Submission deadline: 2024-08-01

Technical requirements: Hansel Oy valmistelee terveydenhuollon tarvikkeiden ja laitteiden dynaamista hankintajärjestelmää (myös DPS*). Suunnitellun DPS:n kohteeseen kuuluvat terveydenhuollon tarvikkeiden ja laitteiden lisäksi myös niihin liittyvät palvelut kuten: 
- tilaamiseen liittyvät palvelut (esim. toimittajan verkkokauppa), 
- tukipalvelut (asiakasvastaava, asiakaspalvelu, tekninen tuotetuki), 
- logistiikkapalvelut, 
- varastointipalvelut (ml. hyllytys- ja täyttöpalvelut), 
- laitteiden asennus-, korjaus- ja huoltopalvelut sekä 
- mahdolliset muut palvelut. 

Dynaamista hankintajärjestelmää ei ole alustavasti suunniteltu jaettavaksi luokkiin. DPS:n sisäisiä kilpailutuksia voidaan jakaa tarvittaessa osa-alueisiin. 

Alustavia tuoteryhmiä ovat tarvikkeet ja laitteet: 
- ensihoitoon ja kenttälääkintään, 
- perusterveydenhuoltoon, 
- perustasoiseen erikoissairaanhoitoon (pl. vaativan tason erikoissairaanhoito) sekä
- palveluasumiseen.
 
* Ks. lisätietoja dynaamisesta hankintajärjestelmästä verkkopalvelustamme: https://www.hansel.fi/hankintatietoa/dynaaminen-hankintajarjestelma-dps/.

LISÄTIEDOT

Tämä ilmoitus on ennakkotietoilmoitus. Tällä ilmoituksella ei pyydetä vielä osallistumishakemuksia. Ennakkotietoilmoitukseen liittyy kutsu markkinavuoropuheluun. 

1. Markkinavuoropuhelu

Pyydämme kiinnostuneita yrityksiä ilmoittautumaan markkinavuoropuheluun. Markkinavuoropuhelun tavoitteena on kartoittaa kiinnostuneita potentiaalisia toimittajia, käydä yleisellä tasolla vuoropuhelua DPS:n perustamiseen liittyvistä kysymyksistä sekä kerätä tietoa mahdollisten sisäisten kilpailutusten määrittämistä varten.  

Markkinavuoropuhelu voi koostua esimerkiksi vastaamisesta Hanselin esittämiin kysymyksiin, alustavan osallistumispyyntömateriaalin kirjallisesta kommentoinnista sekä mahdollisesti toimittajatapaamisista ennen lopullisen osallistumispyynnön julkaisua. Markkinavuoropuheluun osallistumisesta ei makseta korvausta. Alustavana tavoitteena on, että osallistumispyyntö julkaistaan elokuun 2024 alussa.

Markkinavuoropuhelu ei sido DPS:stä kiinnostunutta potentiaalista toimittajaa osallistumishakemuksen jättämiseen tai myöhemmin mahdollisesti toteutettaviin sisäisiin kilpailutuksiin osallistumiseen. Ennakkoilmoitus ei myöskään velvoita hankintayksikköä toteuttamaan yhteishankintaa. Kaikki tässä ennakkotietoilmoituksessa esitetyt tiedot ovat alustavia ja suuntaa-antavia ennakkotietoja. Ennakkotietoilmoitus ei sido minkäänlaiseen ratkaisuun.

Ilmoittautuminen 

Pyydämme kiinnostuneita yrityksiä ilmoittautumaan markkinavuoropuheluun ilmoittamalla seuraavat tiedot sähköpostitse osoitteeseen kilpailutus@hansel.fi otsikolla "Markkinavuoropuhelu / Terveydenhuollon tarvikkeet ja laitteet 2024-2028 DPS":
- yrityksen nimi,
- yhteyshenkilön nimi ja
- yhteyshenkilön sähköpostiosoite.  

Pyydämme ilmoittautumisia mahdollisimman pian, mielellään pe 10.5.2024 mennessä. 

2. Infotilaisuus valmisteilla olevasta terveydenhuollon tarvikkeiden ja laitteiden DPS:stä tullaan järjestämään siitä kiinnostuneille yrityksille kesäkuun alussa (alustavasti ke 5.6.2024). Infotilaisuudessa kerrotaan tarkemmin DPS:stä hankintamenettelynä ja sen kohteeseen liittyvistä suunnitelmista. Osallistumislinkki infotilaisuuteen lähetetään ilmoittautumisen jälkeen.